**বিশ্বনাথ ঘোষ** (জন্ম: ৩০ মে ১৯৯৯) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেলে থাকেন।

ভিক্টোরিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। অতঃপর তিনি ঢাকা মোহামেডানে যোগদান করেছেন। ঢাকা মোহামেডান হতে শেখ রাসেলের সাথে চুক্তি স্বাক্ষর করেছেন, যেখানে তিনি ৪৪ ম্যাচে অংশগ্রহণ করেছেন। ২০১৯–২০ মৌসুমে, তিনি শেখ রাসেল হতে বসুন্ধরা কিংসে যোগদান করেছেন।

২০১৮ সালে, বিশ্বনাথ বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৬ ম্যাচে অংশগ্রহণ করেছেন।

দলগতভাবে, বিশ্বনাথ এপর্যন্ত ৩টি শিরোপা জয়লাভ করেছেন, যার সবগুলো বসুন্ধরা কিংসের হয়ে জয়লাভ করেছেন।

প্রারম্ভিক জীবন
---------------

বিশ্বনাথ ঘোষ ১৯৯৯ সালের ৩০শে মে তারিখে বাংলাদেশের টাঙ্গাইলে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

বিশ্বনাথ বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৮ সালের ১৪ই আগস্ট তারিখে তিনি ২০১৮ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৪ ম্যাচে অংশগ্রহণ করেছেন।

২০১৮ সালের ৪ঠা সেপ্টেম্বর তারিখে, মাত্র ১৯ বছর ৩ মাস ৬ দিন বয়সে, বিশ্বনাথ ভুটানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ২–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে বিশ্বনাথ সর্বমোট ৫ ম্যাচে অংশগ্রহণ করেছেন।

ব্যক্তিগত জীবন
--------------

২০২০ সালের জানুয়ারি মাসে, বিশ্বনাথ তার দীর্ঘদিনের বান্ধবী চৈতি ঘোষের সাথে বিবাহ বন্ধনে আবদ্ধ হয়েছেন।

পরিসংখ্যান
----------

### আন্তর্জাতিক

*৯ আগস্ট ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০১৮ | ৫ | ০ |
| ২০১৯ | ৬ | ০ |
| ২০২০ | ৫ | ০ |
| ২০২১ | ৫ | ০ |
| ২০২২ | ৫ | ০ |
| সর্বমোট | ২৬ | ০ |

তথ্যসূত্র
---------

1. ↑  "GHOSH Bishwanath – Asian Games 2018 Jakarta Palembang"। *Asian Games 2018 Jakarta Palembang*। ৮ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০১৮।
2. ↑  "Bishwanath rekindles tradition of long throw-in"। *Dhaka Tribune*।
3. ↑  "বাংলাদেশ বনাম ভুটান"। *saffsuzukicup* (ইংরেজি ভাষায়)। ৪ সেপ্টেম্বর ২০১৮। ৪ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০২১।
4. ↑  অনুশীলনে ৩ ঘণ্টার ছুটি নিয়ে ফুটবলারের বিয়ে। *Odhikar*। সংগ্রহের তারিখ ২০২০-০৩-০৮।

বহিঃসংযোগ
---------

* সকারওয়েতে বিশ্বনাথ ঘোষ (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে বিশ্বনাথ ঘোষ (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে বিশ্বনাথ ঘোষ (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে বিশ্বনাথ ঘোষ (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে বিশ্বনাথ ঘোষ (ইংরেজি) উইকিউপাত্তে এটি সম্পাদনা করুন

| * দে
* স
বসুন্ধরা কিংস  – বর্তমান দল |
| --- |
| 
* ১ জিকো
* ২ আরাফাত
* ৩ খানজাদেহ
* ৪ তপু (অধি:)
* ৫ টুটুল
* ৭ জনি
* ৮ মিগেল
* ৯ ডরিয়েল্টন
* ১০ রবিনিয়ো
* ১১ সবুজ
* ১২ বিশ্বনাথ
* ১৩ ফাহাদ
* ১৪ নাবিল
* ১৫ বিপলু
* ১৭ রানা
* ২০ রাকিব
* ২২ সাদ
* ২৫ সুলতান
* ২৭ মেহেদী
* ২৯ মতিন
* ৩১ হৃদয়
* ৩৩ মুরসালিন
* ৩৬ রিমন
* ৪০ তারিক
* ৫২ সাব্বির
* ৫৫ আতিকুজ্জামান
* ৬৬ কিরণ
* ৭১ রিমন
* ৭২ রবিউল
* ৭৭ গফুরভ
* ৯৯ সুমন
* ম্যানেজার: ব্রুসোন

 |